pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พม. ซักซ้อมเตรียมความพร้อมเพื่อดูแลประชาชนที่ร่วมถวายดอกไม้จันทน์
วันพุธที่ 25 ตุลาคม 2560
พม. ซักซ้อมเตรียมความพร้อมเพื่อดูแลประชาชนที่ร่วมถวายดอกไม้จันทน์
พม. ซักซ้อมเตรียมความพร้อมเพื่อดูแลประชาชนที่ร่วมถวายดอกไม้จันทน์ ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ณ มูลนิธิราชประชานุเคราะห์ ในพระบรมราชูปถัมภ์ ภายในกระทรวง พม. สะพานขาว กทม.
วันนี้ (25 ต.ค. 60) เวลา 10.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยคณะผู้บริหาร ข้าราชการ และเจ้าหน้าที่กระทรวง พม. ร่วมซักซ้อมพิธีถวายดอกไม้จันทน์เสมือนจริง ที่ซุ้มถวายดอกไม้จันทน์ของประชาชน ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ณ มูลนิธิราชประชานุเคราะห์ ในพระบรมราชูปถัมภ์ ซึ่งตั้งอยู่ภายในกระทรวงการพัฒนาสังคมและความมั่นคงของมนุษย์ ถนนกรุงเกษม เขตป้อมปราบศัตรูพ่าย กรุงเทพมหานคร
พลตํารวจเอก อดุลย์ กล่าวว่า เนื่องด้วยรัฐบาลได้มอบหมายให้กระทรวงการพัฒนาสังคมและความมั่นคง ของมนุษย์ (พม.) จัดซุ้มถวายดอกไม้จันทน์ของประชาชน ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ซึ่งเป็นซุ้มขนาดกลาง รองรับประชาชนได้กว่า 30,000 คน ณ มูลนิธิราชประชานุเคราะห์ในพระบรมราชูปถัมภ์ ภายในกระทรวงการพัฒนาสังคมและความมั่นคงของมนุษย์ ถนนกรุงเกษม เขตป้อมปราบศัตรูพ่าย กรุงเทพมหานคร
พลตํารวจเอก อดุลย์ กล่าวต่อไปว่า ตนได้กําชับให้หน่วยงานในสังกัดกระทรวง พม. บูรณาการความร่วมมือในการจัดเตรียมเจ้าหน้าที่ พม. จํานวน 855 คน ข้าราชการจิตอาสาและอาสาพัฒนาสังคมและความมั่นคงของมนุษย์ (อพม.) จํานวน 150 คน และลูกเสือ จํานวน 50 คน รวมทั้งสิ้น 1,055 คน เพื่ออํานวยความสะดวกแก่ประชาชนกลุ่มเป้าหมายของกระทรวง พม. โดยเฉพาะ เด็ก เยาวชน ผู้สูงอายุและ คนพิการ พร้อมจัดบริการอาหารที่ปรุงสุกใหม่พร้อมน้ําดื่ม จํานวน 90,000 ชุด นอกจากนี้ ยังมีการเตรียมจุดบริการปฐมพยาบาลและหน่วยแพทย์ จากโรงพยาบาลวิภารามปากเกร็ด และห้องสุขาภายในอาคาร โดยเฉพาะสิ่งอํานวยความสะดวกสําหรับคนพิการ อาทิ ทางลาดทางเดินสําหรับคนพิการทางสายตา (Braille Block) และห้องน้ําสําหรับคนพิการ อีกทั้งยังมีบริการรถเข็นสําหรับผู้สูงอายุและคนพิการอีกด้วย
“สําหรับการตรวจเยี่ยมการเตรียมความพร้อมในการจัดสถานที่และเจ้าหน้าที่เพื่ออํานวยความสะดวกแก่ประชาชนของกระทรวง พม. ในวันนี้ พบว่า มีความพร้อมในทุกๆด้าน ทั้งนี้ ได้กําชับเจ้าหน้าที่อํานวยความสะดวกและบริการที่ดีให้กับประชาชนอย่างเต็มที่ อย่างไรก็ตาม ขอเชิญชวนประชาชน โดยเฉพาะคนพิการและผู้สูงอายุได้เข้าร่วมในพิธีวางดอกไม้จันทน์เพื่อถวายแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร ณ มูลนิธิราชประชานุเคราะห์ ในพระบรมราชูปถัมภ์ ภายในกระทรวง พม.” พลตํารวจเอก อดุลย์ กล่าวในตอนท้าย
รัฐบาลไทย-ข่าวทำเนียบรัฐบาล- “พุทธิพงษ์” นำคณะผู้บริหารกระทรวงดิจิทัลฯ รับฟังนโยบายพร้อมสานต่อนโยบายเร่งด่วนของรัฐบาล
วันศุกร์ที่ 9 สิงหาคม 2562
“พุทธิพงษ์” นําคณะผู้บริหารกระทรวงดิจิทัลฯ รับฟังนโยบายพร้อมสานต่อนโยบายเร่งด่วนของรัฐบาล
“พุทธิพงษ์” นําคณะผู้บริหารกระทรวงดิจิทัลฯ รับฟังนโยบายพร้อมสานต่อนโยบายเร่งด่วนของรัฐบาล
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมประชุมชี้แจงนโยบายของรัฐบาลต่อผู้บริหารระดับสูง เมื่อวันที่ 8 สิงหาคม 2562 ณ ห้องแกรนด์ไดมอนด์บอลรูม อาคารอิมแพ็ค ฟอรั่ม เมืองทองธานี โดยมี พล.อ.ประยุทธ์ จันทร์โอชา นายกรัฐมนตรีและรมว.กลาโหม เป็นประธานการประชุมชี้แจงนโยบาย เพื่อให้หัวหน้าส่วนราชการระดับกระทรวง กรม รัฐวิสากิจและข้าราชการการเมืองได้รับทราบถึงนโยบายเร่งด่วนและนโยบายที่รัฐบาลให้ความสําคัญ จากนายกรัฐมนตรีโดยตรง พร้อมด้วยรองนายกรัฐมนตรีทุกคน ชี้แจงนโยบายรัฐบาลที่สําคัญเฉพาะด้าน ซึ่งจะช่วยให้ในการจัดลําดับความสําคัญและมุ่งเน้นผลักดันนโยบายไปสู่การปฎิบัติมีความชัดเจนยิ่งขี้น ในการนี้ มีรัฐมนตรี ผู้บัญชาการเหล่าทัพ หัวหน้าส่วนราชการระดับสูง และผู้ว่าราชการจังหวัดทั่วประเทศจากทุกหน่วยงานร่วมรับฟัง ในเวทีได้มีการแจงเอกสารคําแถลงนโยบายของคณะรัฐมนตรี(ครม.) ที่ได้แถลงต่อรัฐสภาที่ผ่านมา
********************
รัฐบาลไทย-ข่าวทำเนียบรัฐบาล-รมว.ดิจิทัลฯ หารือ USABC ผลักดันบริษัทเอกชนสหรัฐร่วมปฏิรูปเศรษฐกิจไทย
วันอังคารที่ 27 มิถุนายน 2560
รมว.ดิจิทัลฯ หารือ USABC ผลักดันบริษัทเอกชนสหรัฐร่วมปฏิรูปเศรษฐกิจไทย
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับ นายอเล็กซานเดอร์ ซี เฟลด์แมน (Mr. Alexander C. Feldman) ประธานสภาธุรกิจสหรัฐอเมริกา–อาเซียน (United States – ASEAN Business Council : USABC) และคณะผู้บริหารของ USABC รวมถึงคณะนักธุรกิจของบริษัทสมาชิกซึ่งเป็นบริษัทชั้นนําของสหรัฐอเมริกาในโอกาสการเข้าเยี่ยมคารวะ พร้อมร่วมหารือเกี่ยวกับการค้า การลงทุน และการส่งเสริมความร่วมมือด้านธุรกิจระหว่างสหรัฐอเมริกาและประเทศไทย โดยให้ความสําคัญกับนโยบายของรัฐบาลใหม่ของสหรัฐอเมริกา รวมทั้งแนวทางความร่วมมือที่บริษัทเอกชนของสหรัฐอเมริกา ในการสนับสนุนรัฐบาลไทยให้บรรลุเป้าหมายการดําเนินนโยบายและการปฏิรูปด้านเศรษฐกิจ รวมถึงการขับเคลื่อนนโยบาย Thailand 4.0 โดยฝ่ายสหรัฐอเมริกามีความประสงค์ขอรับทราบแนวทางการขับเคลื่อนนโยบายดิจิทัลเพื่อเศรษฐกิจและสังคมของไทย ซึ่งรัฐมนตรีว่าการกระทรวงดิจิทัลฯ ได้ให้ข้อมูลการดําเนินโครงการสําคัญๆ ของไทยในปัจจุบัน และแสดงข้อคิดเห็นเกี่ยวกับเรื่องดังกล่าวว่า ระหว่างไทยกับสหรัฐอเมริกามีสาขาความร่วมมือที่หลากหลาย สามารถดําเนินความร่วมมือเพื่อพัฒนาเศรษฐกิจและสังคมของทั้งสองประเทศ รวมถึงประเทศเพื่อนบ้านของไทย (CLMV) ร่วมกันได้ พร้อมทั้งได้เชิญชวนนักธุรกิจสหรัฐอเมริกาเข้าร่วมงาน Digital Thailand Big Bang 2017 ด้วย เมื่อวันที่ 22 มิถุนายน ๒๕๖๐ ณ ห้องไปรษณีย์ภิรมย์ ชั้น 3 อาคารไปรษณีย์กลาง ถนนเจริญกรุง เขตบางรัก กรุงเทพฯ
************************
รัฐบาลไทย-ข่าวทำเนียบรัฐบาล-ก.แรงงาน ผนึก Far East University เกาหลีใต้ ลงนามร่วมมือทางวิชาการพัฒนาทรัพยากรมนุษย์
วันอังคารที่ 5 กันยายน 2560
ก.แรงงาน ผนึก Far East University เกาหลีใต้ ลงนามร่วมมือทางวิชาการพัฒนาทรัพยากรมนุษย์
ก.แรงงาน ลงนามบันทึกความเข้าใจร่วมมือทางวิชาการพัฒนาทรัพยากรมนุษย์ กับ Far East University สาธารณรัฐเกาหลี แลกเปลี่ยนประสบการณ์ระหว่างบุคลากร พร้อมเรียนรู้ระบบความก้าวหน้าด้าน Cyber Security เท่าทันสถานการณ์ สร้างความเชื่อมั่นแก่ประชาชนผู้รับบริการ
ก.แรงงาน ลงนามบันทึกความเข้าใจร่วมมือทางวิชาการพัฒนาทรัพยากรมนุษย์ กับ Far East University สาธารณรัฐเกาหลี แลกเปลี่ยนประสบการณ์ระหว่างบุคลากร พร้อมเรียนรู้ระบบความก้าวหน้าด้าน Cyber Security เท่าทันสถานการณ์ สร้างความเชื่อมั่นแก่ประชาชนผู้รับบริการเพิ่มประสิทธิภาพการทํางาน
พลเอก ศิริชัย ดิษฐกุล รัฐมนตรีว่าการกระทรวงแรงงาน ให้การต้อนรับ Dr.LYU KEE ILL ประธานใหญ่คณะกรรมการ Far East University สาธารณรัฐเกาหลี และคณะ ในโอกาสเข้าเยี่ยมคารวะ ณ ห้องรับรองรัฐมนตรีว่าการกระทรวงแรงงาน ชั้น 6 อาคารกระทรวงแรงงาน โดยมี หม่อมหลวงปุณฑริก สมิติ ปลัดกระทรวงแรงงาน และผู้บริหารระดับสูงของกระทรวงแรงงาน เข้าร่วมการสนทนาด้วย
รัฐมนตรีว่าการกระทรวงแรงงาน กล่าวว่า กระทรวงแรงงาน เล็งเห็นถึงความสําคัญในภารกิจของบุคลากรที่จําเป็นต้องใช้ระบบเทคโนโลยีสารสนเทศและการสื่อสารเข้ามาช่วยเพิ่มประสิทธิภาพในการทํางาน และการดูแลกระบวนการบริหารจัดการระบบข้อมูลสารสนเทศ รวมทั้งเครือข่ายที่ต้องมีความปลอดภัย สร้างความเชื่อมั่น และเป็นที่ไว้วางใจ สามารถให้บริการด้านแรงงานได้อย่างกว้างขวาง บุคลากรของกระทรวงแรงงานจึงจําเป็นต้องรู้เท่าทันสถานการณ์ปัญหา ความก้าวหน้าด้าน Cyber Security เทคนิค วิธีการป้องกันและการแก้ไขปัญหาต่างๆ ที่เกี่ยวข้อง เพื่อนําไปประยุกต์ใช้ในการทํางาน สร้างความมั่นใจแก่ประชาชน ผู้มาใช้บริการออนไลน์ต่างๆ ของกระทรวงแรงงาน ซึ่งสอดคล้องกับ 8 วาระปฏิรูปแรงงาน และยุทธศาสตร์ 20 ปี ของรัฐบาล และด้านการพัฒนาระบบดิจิทัลของกระทรวงให้สามารถสร้างกําลังคนรองรับไทยแลนด์ 4.0
ทั้งนี้ หม่อมหลวงปุณฑริก สมิติ ปลัดกระทรวงแรงงาน ได้เป็นประธานลงนามในบันทึกความเข้าใจความร่วมมือทางวิชาการและการพัฒนาทรัพยากรมนุษย์ระหว่าง Far East University สาธารณรัฐเกาหลีกับกระทรวงแรงงาน ร่วมกับ Dr.LYU KEE ILL ประธานใหญ่คณะกรรมการ Far East University ณ ห้อง Executive Operation Room ชั้น ๕ อาคารกระทรวงแรงงานด้วย
สาระสําคัญของบันทึกดังกล่าวเกี่ยวกับการส่งเสริมให้มีความร่วมมือทางวิชาการและการพัฒนาทรัพยากรมนุษย์ระหว่างกระทรวงแรงงาน และ Far East University สาธารณรัฐเกาหลี การแลกเปลี่ยนการเยือนระหว่างบุคลากรทางวิชาการของมหาวิทยาลัยฯ และบุคลากรของกระทรวงแรงงาน เพื่อให้เกิดการมีส่วนร่วมในด้านการทําวิจัย การประชุมทางวิชาการ การประชุมเชิงปฏิบัติการ และการฝึกอบรม สําหรับความร่วมมือทางวิชาการ อาทิ การแลกเปลี่ยนประสบการณ์ วิธีปฏิบัติที่เป็นเลิศ เป็นต้น รวมทั้งการส่งเสริมให้มีการแลกเปลี่ยนวัสดุศาสตร์ สื่อสิ่งพิมพ์ และข้อมูลข่าวสาร ซึ่งทั้งสองฝ่ายเห็นชอบให้มีการตั้งคณะกรรมการร่วมเพื่อพิจารณารายละเอียดร่วมกันในการจัดทําแผนการดําเนินการ หลักสูตร และการสนับสนุนค่าใช้จ่ายต่างๆ อีกด้วย
----------------------------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
5 กันยายน 2560
รัฐบาลไทย-ข่าวทำเนียบรัฐบาล-ผู้ตรวจราชการ ก.อุตฯ เข้าร่วมประชุมการตรวจราชการตามแผนการตรวจราชการแบบบูรณาการประจำปีงบประมาณ 2561 ของจ.นครปฐม
วันพุธที่ 7 มีนาคม 2561
ผู้ตรวจราชการ ก.อุตฯ เข้าร่วมประชุมการตรวจราชการตามแผนการตรวจราชการแบบบูรณาการประจําปีงบประมาณ 2561 ของจ.นครปฐม
ผู้ตรวจราชการ ก.อุตฯ เข้าร่วมประชุมการตรวจราชการตามแผนการตรวจราชการแบบบูรณาการประจําปีงบประมาณ 2561 ของจ.นครปฐม
เมื่อวันที่ (6 มีนาคม 2561) นายจุลพงษ์ ทวีศรี ผู้ตรวจราชการกระทรวงอุตสาหกรรม เข้าร่วมประชุมการตรวจราชการตามแผนการตรวจราชการแบบบูรณาการประจําปีงบประมาณ 2561 ของจังหวัดนครปฐม โดยมีนายโชคชัย เดชอมรธัญ ผู้ตรวจราชการสํานักนายกรัฐมนตรี เป็นประธานฯ พร้อมด้วยผู้ตรวจราชการกระทรวง
ในการนี้นายภิญโญ ประกอบผล รองผู้ว่าราชการ จังหวัดนครปฐม และหน่วยงานราชการที่เกี่ยวข้องเข้าร่วมประชุม และให้การต้อนรับ ณ ศาลากลาง จังหวัดนครปฐม พร้อมกันนี้ นายจุลพงษ์ ทวีศรี ผู้ตรวจราชการกระทรวงอุตสาหกรรม ให้เกียรติเป็นประธานประชุมการตรวจราชการรอบที่ 1/2561 ของสํานักงานอุตสาหกรรม จังหวัดนครปฐม โดยมีนายสมคิด ตัณฑศรีสุข อุตสาหกรรมจังหวัดนครปฐม และเจ้าหน้าที่ที่เกี่ยวข้องเข้าร่วมประชุมรายงานสภาพปัญหา อุปสรรค และความก้าวหน้าของการดําเนินงาน
นอกจากนี้ยังได้ลงพื้นที่เพื่อตรวจเยี่ยมโครงการเสริมสร้างเศรษฐกิจฐานชุมชน หรือ local economy ณ ชุมชนบ้านศาลาดิน ตําบลมหาสวัสดิ์ อําเภอพุทธมลฑล ซึ่งเป็นหมู่บ้าน CIV ของ จังหวัดนครปฐม และเป็นแหล่งท่องเที่ยวเชิงเกษตรริมคลองมหาสวัสดิ์ มีผลิตภัณฑ์อันโดดเด่น เช่น ข้าวตัง ไข่เค็ม ชาเกสรบัวหลวง เป็นต้น อีกทั้งยังเชื่อมโยงเส้นทางการท่องเที่ยวอีกหลายจุด ไม่ว่าจะเป็น ตลาดน้ําบ้านศาลาดิน นาบัว บ้านฟักข้าว และนากล้วยไม้อีกด้วย
รัฐบาลไทย-ข่าวทำเนียบรัฐบาล-รมช.มนัญญา ร่วมงานวันคล้ายวันสถาปนากรมตรวจบัญชีสหกรณ์ ครบรอบ ๖๘ ปี
วันพฤหัสบดีที่ 12 มีนาคม 2563
รมช.มนัญญา ร่วมงานวันคล้ายวันสถาปนากรมตรวจบัญชีสหกรณ์ ครบรอบ ๖๘ ปี
รมช.มนัญญา ร่วมงานวันคล้ายวันสถาปนากรมตรวจบัญชีสหกรณ์ ครบรอบ ๖๘ ปี ชูวัคซีนคุ้มกันความจนสร้างด้วยการทําบัญชี
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ประธานในพิธีวันคล้ายวันสถาปนากรมตรวจบัญชีสหกรณ์ ครบรอบ ๖๘ ปี พร้อมมอบโล่ประกาศเกียรติคุณบุคลากรดีเด่น กรมตรวจบัญชีสหกรณ์ ประจําปี พ.ศ.๒๕๖๒ และมอบนโยบายการปฏิบัติงาน ณ กรมตรวจบัญชีสหกรณ์ กรุงเทพฯ
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวว่ากรมตรวจบัญชีสหกรณ์เป็นหน่วยงานที่มีบทบาทสําคัญในการขับเคลื่อนการพัฒนาระบบการบริหารจัดการด้านการเงินและการบัญชีของสหกรณ์และกลุ่มเกษตรกร เกษตรกร และประชาชน ให้เกิดความโปร่งใส เข้มแข็ง พึ่งพาตนเองได้ โดยมีหน้าที่ความรับผิดชอบในการตรวจสอบบัญชีสหกรณ์และกลุ่มเกษตรกร กําหนดระบบบัญชีและมาตรฐานการสอบบัญชีให้เหมาะสม ให้คําปรึกษาแนะนํา และให้ความรู้ด้านการบริหารการเงินการบัญชีแก่คณะกรรมการและสมาชิกของสหกรณ์ เพื่อให้สหกรณ์และกลุ่มเกษตรกร มีข้อมูลที่เชื่อถือได้และเป็นไปตามมาตรฐานการบัญชีและมาตรฐานการสอบบัญชี ตลอดจนการถ่ายทอดความรู้และส่งเสริมการจัดทําบัญชีครัวเรือน และบัญชีต้นทุนอาชีพแก่เกษตรกร เยาวชน และประชาชนทั่วไป เพื่อสร้างทักษะและความสามารถในการวางแผนชีวิตของครอบครัวทั้งในด้านการออม การใช้จ่าย การก่อหนี้และการจัดการความเสี่ยง สามารถพัฒนาคุณภาพชีวิตได้อย่างเป็นรูปธรรม อยู่ได้อย่างมีความสุข พอกินพอใช้ สร้างภูมิคุ้มกันความจนด้วยการทําบัญชี
ทั้งนี้ " การดําเนินงานของกรมตรวจบัญชีสหกรณ์มุ่งเน้นการทํางานไปที่การตรวจสอบเพื่อป้องกันและควบคุมการทุจริตภายในสหกรณ์ เนื่องจากสหกรณ์เป็นสถาบันที่อยู่ใกล้ชิดกับประชาชน หากเกิดการทุจริตจะก่อให้เกิดผลกระทบและความเสียหายต่อประชาชนโดยตรง การทํางานของกรมตรวจบัญชีสหกรณ์จึงเป็นกลไกสําคัญในการตรวจหาหลักฐานเชิงประจักษ์ที่แสดงให้เห็นถึงการทุจริตของสหกรณ์ ซึ่งหากสามารถตรวจพบแต่เนิ่นๆ และอย่างทันท่วงที ก็จะสามารถระงับยับยั้ง หรือบรรเทาความเสียหาย ที่จะเกิดขึ้นแก่พี่น้องประชาชนได้ นอกจากนี้ ได้มุ่งหวังให้บุคลากรผู้ปฏิบัติงานทุกภาคส่วนของกรมตรวจบัญชีสหกรณ์ ได้ร่วมกันบูรณาการนําพาสหกรณ์และกลุ่มเกษตรกรให้ก้าวเดินอย่างมั่นคง สู่ความสําเร็จที่ยั่งยืน รวมทั้งเน้นย้ําความสําคัญของงานด้านการถ่ายทอดองค์ความรู้ทางบัญชีสู่พี่น้องเกษตรกร กลุ่มเกษตรกร สหกรณ์ และประชาชน ให้มีความเข้มแข็ง พึ่งพาตนเองได้ สามารถนําระบบบัญชีไปใช้ในการบริหารจัดการสู่ความสําเร็จ เพื่อเสริมสร้างความเข้มแข็งให้กับเกษตรกรและสถาบันเกษตรกร และยกระดับคุณภาพชีวิตของเกษตรกร ตามเป้าหมายยุทธศาสตร์เกษตรและสหกรณ์ ระยะ ๒๐ปี(พ.ศ.๒๕๖๐-๒๕๗๙) เพื่อนําพาประเทศไทยสู่ความมั่นคง มั่งคั่ง และยั่งยืน"รมช. กล่าว
รัฐบาลไทย-ข่าวทำเนียบรัฐบาล-ยธ. พัฒนางานนิติวิทยาศาสตร์และนิติเวชศาสตร์กับกระบวนการยุติธรรม
วันพฤหัสบดีที่ 19 มกราคม 2560
ยธ. พัฒนางานนิติวิทยาศาสตร์และนิติเวชศาสตร์กับกระบวนการยุติธรรม
โครงการสัมมนาเรื่อง การพัฒนางานนิติวิทยาศาสตร์และนิติเวชศาสตร์กับกระบวนการยุติธรรม เพื่อหารือแนวทางการพัฒนาและการบูรณาการความร่วมมือระหว่างหน่วยงานด้านนิติวิทยาศาสตร์ของประเทศไทย
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานเปิดโครงการสัมมนาเรื่อง การพัฒนางานนิติวิทยาศาสตร์และนิติเวชศาสตร์กับกระบวนการยุติธรรม
เพื่อหารือแนวทางการพัฒนาและการบูรณาการความร่วมมือระหว่างหน่วยงานด้านนิติวิทยาศาสตร์ของประเทศไทย
โดยเชิญผู้เชี่ยวชาญทางด้านนิติวิทยาศาสตร์จากในประเทศและต่างประเทศ มาถ่ายทอดความรู้และประสบการณ์
เพื่อสร้างมาตรฐานงานนิติวิทยาศาสตร์ของประเทศไทยให้เป็นสากล ทั้งทางด้านวิชาการและการปฏิบัติงาน
อันจะช่วยสร้างความเชื่อมั่นให้กับกระบวนการยุติธรรมและสามารถเป็นที่พึ่งพาของประชาชน
โดยมีนายชาญเชาวน์ ไชยานุกิจ ปลัดกระทรวงยุติธรรม
นายสมณ์ พรหมรส ผู้อํานวยการสถาบันนิติวิทยาศาสตร์
พร้อมด้วยผู้เข้าร่วมสัมมนา จํานวนทั้งสิ้น ๒๐๐ คน จากหน่วยงานภายในประเทศ ประกอบด้วย
สถาบันนิติเวชวิทยา และสํานักงานพิสูจน์หลักฐาน สํานักงานตํารวจแห่งชาติ
นักวิชาการจากมหาวิทยาลัย ผู้บริหารและเจ้าหน้าที่ที่เกี่ยวข้องจากกระทรวงสาธารณสุข
กระทรวงวิทยาศาสตร์และเทคโนโลยี และหน่วยงานในสังกัดกระทรวงยุติธรรม เข้าร่วมฯ
ณ โรงแรมเซ็นทราศูนย์ราชการและคอนเวนชันเซ็นเตอร์ แจ้งวัฒนะ
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมประชุม รมต. อาเซียนด้านความมั่นคงปลอดภัยไซเบอร์ ที่สิงคโปร์ เดินหน้าบูรณาการร่วมกัน และกำหนดบรรทัดฐานความรับผิดชอบของรัฐบนโลกไซเบอร์
วันจันทร์ที่ 7 ตุลาคม 2562
กระทรวงดิจิทัลฯ ร่วมประชุม รมต. อาเซียนด้านความมั่นคงปลอดภัยไซเบอร์ ที่สิงคโปร์ เดินหน้าบูรณาการร่วมกัน และกําหนดบรรทัดฐานความรับผิดชอบของรัฐบนโลกไซเบอร์
กระทรวงดิจิทัลฯ ร่วมประชุม รมต. อาเซียนด้านความมั่นคงปลอดภัยไซเบอร์ ที่สิงคโปร์ เดินหน้าบูรณาการร่วมกัน และกําหนดบรรทัดฐานความรับผิดชอบของรัฐบนโลกไซเบอร์
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วยนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม นําคณะผู้แทนไทยเข้าร่วมการประชุมรัฐมนตรีอาเซียนด้านความมั่นคงปลอดภัยไซเบอร์ ครั้งที่ 4 (The 4th ASEAN Ministerial Conference on Cybersecurity) ระหว่างวันที่ 1 - 3 ตุลาคม 2562 ณ สาธารณรัฐสิงคโปร์ โดยมี นายเอส อิสวารัน รัฐมนตรีว่าการกระทรวงสื่อสารและสารสนเทศของสาธารณรัฐสิงคโปร์ เป็นประธานการประชุม มีรัฐมนตรีที่ดูแลความมั่นคงปลอดภัยทางสารสนเทศจากอาเซียน 10 ประเทศ และประเทศคู่เจรจาของอาเซียน รวมทั้งผู้แทนจากสหประชาชาติ เข้าร่วมการประชุมฯ
รมว.กระทรวงดิจิทัลฯ เปิดเผยภายหลังการประชุมว่า ได้หารือประเด็นหลัก คือ แนวทางและกลไกการประสานงานด้านความมั่นคงปลอดภัยไซเบอร์ของอาเซียนระหว่างเวทีการประชุมต่างๆ เพื่อบูรณาการและกําหนดทิศทางของอาเซียนในเรื่องนี้ให้เป็นไปในแนวทางเดียวกัน รวมถึงหารือเกี่ยวกับบรรทัดฐานความรับผิดชอบของรัฐบนโลกไซเบอร์ (Norms of Responsible State Behaviour in Cyberspace) ภายใต้ความร่วมมือของสหประชาชาชาติ ซึ่งจะช่วยสร้างบรรทัดฐานที่ดีในภูมิภาคอาเซียน โดยจะมีการตั้งคณะทํางานเพื่อศึกษาและหารือในรายละเอียดต่อไป นอกจากนี้ ที่ประชุมให้ความสําคัญกับการพัฒนาศักยภาพของบุคลากรด้านความมั่นคงปลอดภัยทางไซเบอร์ ปัจจุบันไทยได้สนับสนุนการพัฒนาบุคลากรของอาเซียน โดยไทยเป็นที่ตั้งของศูนย์ ASEAN-Japan Cybersecurity Capacity Building Center ตั้งอยู่ที่กรุงเทพฯ ภายใต้การดําเนินงานของสํานักงานพัฒนาธุรกรรมทางอิเล็กทรอนิกส์ มีผู้แทนประเทศอาเซียนอาเซียนเดินทางเข้ามาร่วมอบรมเป็นประจําและต่อเนื่องตั้งแต่เดือนพฤศจิกายน 2562 เป็นต้นมา ซึ่งขณะนี้มีบุคลากรอาเซียนรวมถึงไทยได้รับการอบรมแล้ว 232 คน
ทั้งนี้ รมว.กระทรวงดิจิทัลฯ ได้หารือทวิภาคีกับ Dato Seri Awang Abdul Mutalib รัฐมนตรีว่าการกระทรวงคมนาคมและสารสนเทศการสื่อสารแห่งบรูไนดารุสซาลาม เพื่อแลกเปลี่ยนแผนและนโยบายการพัฒนาด้านดิจิทัลและการประยุกต์ใช้ของทั้งสองฝ่าย รวมถึงกฎหมายด้านความมั่นคงปลอดภัยทางไซเบอร์ เพื่อนําไปสู่การจัดทําบันทึกความเข้าใจระหว่างกันต่อไป และมีการหารือทวิภาคีกับรัฐมนตรีว่าการกระทรวงสื่อสารและสารสนเทศของสาธารณรัฐสิงคโปร์ เพื่อแลกเปลี่ยนประสบการณ์ แนวปฏิบัติที่ดี ตลอดจนกฎหมาย กฎระเบียบ ด้านความมั่นคงปลอดภัยไซเบอร์ การคุ้มครองข้อมูลส่วนบุคคล รัฐบาลอิเล็กทรอนิกส์ รวมถึงการตกลงที่จะต่ออายุบันทึกความเข้าใจความร่วมมือด้านไอซีทีระหว่างไทยกับสิงคโปร์
*********************
รัฐบาลไทย-ข่าวทำเนียบรัฐบาล-ไทยและสหภาพยุโรป เดินหน้าความสัมพันธ์และความร่วมมือระหว่างกันในทุกมิติ
วันจันทร์ที่ 30 เมษายน 2561
ไทยและสหภาพยุโรป เดินหน้าความสัมพันธ์และความร่วมมือระหว่างกันในทุกมิติ
ไทยและสหภาพยุโรป เดินหน้าความสัมพันธ์และความร่วมมือระหว่างกันในทุกมิติ
วันนี้(25 เมษายน 2561) เวลา 13.30 น. นายปีร์กะ ตาปีโอละ (H.E. Mr. Pirkka Tapiola) เอกอัครราชทูตวิสามัญผู้มีอํานาจเต็มแห่งสหภาพยุโรปประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสเข้ารับหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล สรุปสาระสําคัญดังนี้
นายกรัฐมนตรีกล่าวชื่นชมเอกอัครราชทูตสหภาพยุโรปประจําประเทศไทยที่ปฏิบัติหน้าที่อย่างแข็งขัน นับตั้งแต่เดินทางถึงประเทศไทยเมื่อต้นเดือนกันยายนที่ผ่านมา และมีส่วนสําคัญในการผลักดันฟื้นฟูความสัมพันธ์ไทย-สหภาพยุโรป โดยเฉพาะการปรับข้อมติเกี่ยวกับประเทศไทย ทําให้ความร่วมมือระหว่างสองฝ่ายในด้านต่าง ๆ กลับมามีพัฒนาการอีกครั้ง โดยได้มีบุคคลสําคัญในระดับรัฐมนตรีจากหลายประเทศของสมาชิกสหภาพยุโรปเยือนไทยอย่างเป็นทางการภายหลังการปรับข้อมติ และรัฐมนตรีว่าการกระทรวงต่าง ๆ ของไทยได้เยือนประเทศสมาชิกสหภาพยุโรปด้วย รวมทั้งในปลายปีนี้ ยังได้ตอบรับเข้าร่วมการประชุมผู้นําเอเชีย-ยุโรป (ASEM) ที่กรุงบรัสเซลส์อีกด้วย ทั้งนี้ รัฐบาลได้ให้ความสําคัญอย่างยิ่งต่อการส่งเสริมความสัมพันธ์ระหว่างไทยและสหภาพยุโรป รวมทั้งความสัมพันธ์ระหว่างสหภาพยูโรปและอาเซียน เพื่อประโยชน์แก่ประชาชนทั้งสองภูมิภาคร่วมกัน สําหรับพัฒนาการทางการเมืองของไทยนั้น นายกรัฐมนตรีกล่าวให้สหภาพยุโรปไว้วางใจได้ว่า รัฐบาลยังคงเดินหน้าตาม Roadmap และ เป็นไปตามกรอบระยะเวลาตามกฎหมาย รวมทั้งจะมีการลือกตั้งทั่วไปเพื่อนําประเทศกลับสู่ประชาธิปไตยอย่างยั่งยืน
โอกาสนี้ เอกอัครราชทูตสหภาพยุโรปประจําประเทศไทยยินดีที่ทั้งสองฝ่ายมีปฏิสัมพันธ์ระหว่างกันมากขึ้น หลังจากการปรับข้อมติเกี่ยวกับประเทศไทย เชื่อว่า ไทย-สหภาพยุโรป ยังมีศักยภาพที่จะกระชับความร่วมมือในมิติต่าง ๆ ในอนาคตทั้งการแลกเปลี่ยนการเยือนระดับสูงและการร่วมหารือของคณะทํางาน ในสาขาต่างๆ ซึ่งเอกอัครราชทูตสหภาพยุโรปประจําประเทศไทย ยังกล่าวถึงบทบาทสําคัญของไทย ซึ่งเป็นหนึ่งในสมาชิกสําคัญของอาเซียน จะสามารถส่งเสริมความร่วมมือระหว่างอาเซียนและสหภาพยุโรป รวมทั้งการเป็นประธานอาเซียนของไทยในปีหน้า จะยังมีส่วนผลักดันประเด็นที่เป็นผลประโยชน์ของไทยและสหภาพยุโรปได้อย่างมีประสิทธิภาพได้มากขึ้น
ทั้งสองฝ่ายได้แลกเปลี่ยนความคิดเห็นในเรื่องความก้าวหน้าในการแก้ไขปัญหาการทําประมงผิดกฎหมาย ไม่รายงานและไร้การควบคุม (IUU) ของไทย โดยเอกอัครราชทูตสหภาพยุโรปประจําประเทศไทยชื่นชมนายกรัฐมนตรี ที่ได้แสดงเจตนารมณ์ทางการเมืองอย่างชัดเจน และสั่งการให้มีการดําเนินการแก้ปัญหาการทําประมงผิดกฎหมาย IUU รวมทั้งปัญหาแรงงาน ซึ่งเข้าใจดีว่า ปัญหาประมงและแรงงานของไทยมีความซับซ้อน เชื่อว่าไทยจะเดินหน้าแก้ไขปัญหาดังกล่าว เพื่อให้เกิดความยั่งยืนได้ ซึ่งนายกรัฐมนตรีแสดงความเข้าใจและหวังว่าสหภาพยุโรปจะเห็นถึงความมุ่งมั่นของรัฐบาลในการแก้ไขปัญหาการทําประมงผิดกฎหมาย ทั้งนี้ ไม่ว่าผลการพิจารณาของสหภาพยุโรปในเรื่องการแก้ไขปัญหา IUU จะออกมาในรูปแบบใด รัฐบาลจะยังคงเดินหน้าดําเนินการแก้ไขปัญหาการประมงผิดกฎหมายและปัญหาแรงงานต่อไปอย่างแน่นอน เพื่อให้การประมงของไทยเกิดความยั่งยืน รวมทั้งยังหวังให้เกิดการอนุรักษ์ทรัพยากรสัตว์น้ําของไทยและของโลกอีกด้วย
รัฐบาลไทย-ข่าวทำเนียบรัฐบาล-สำนักงานประกันสังคมชี้แจงข้อเท็จจริง กรณีการเก็บเงินเงินสมทบผู้ประกันตน
วันพุธที่ 19 กันยายน 2561
สํานักงานประกันสังคมชี้แจงข้อเท็จจริง กรณีการเก็บเงินเงินสมทบผู้ประกันตน
สํานักงานประกันสังคมชี้แจงข้อเท็จจริง กรณีการเก็บเงินเงินสมทบผู้ประกันตนเพิ่ม ยืนยันผู้ประกันตนที่มีค่าจ้างต่ํากว่า 15,000 บาท ยังคงจ่ายเงินสมทบเท่าเดิม ไม่มีผลกระทบใด ๆ
นายสุรเดช วลีอิทธิกุล เลขาธิการสํานักงานประกันสังคม ชี้แจงกรณี นายวัชระ เพชรทอง อดีต ส.ส.พรรคประชาธิปัตย์ กล่าวถึงกรณีกระทรวงแรงงานจะเก็บเงินเงินสมทบเพิ่มจากเดือนละ 750 บาท เป็นเดือนละ 1,000 บาท ซึ่งมีประเด็น ดังนี้ 1. การเก็บเงินสมทบเพิ่มเป็นการเพิ่มภาระให้กับผู้ประกันตนกว่า 15 ล้านคน 2. ปัจจุบันเงินกองทุนประกันสังคมมีสะสมมากถึง 1,809,225 ล้านบาท (ข้อมูล ณ 31 มีนาคม 2561) จึงไม่มีความจําเป็นใด ๆ ที่จะเก็บเงินเพิ่ม 3. รัฐบาลนําเงินกองทุนประกันสังคมไปลงทุนในตลาดหลักทรัพย์จนเสียหาย จึงเรียกร้องให้มีการสอบสวนหาผู้รับผิดชอบในอดีตมาลงโทษ และเรียกค่าเสียหายชดใช้คืนกองทุนฯ ด้วย 4. ควรออกกฎหมายห้ามนําเงินกองทุนประกันสังคมมาใช้แบบผิดวัตถุประสงค์ หรือมาใช้หาเสียงเรียกคะแนนนิยมทางการเมือง
สํานักงานประกันสังคม ขอชี้แจงข้อเท็จจริง ดังนี้
1. ผู้ประกันตนที่มีค่าจ้างต่ํากว่า 15,000 บาท ยังคงจ่ายเงินสมทบเท่าเดิม ไม่มีผลกระทบใด ๆ ส่วนผู้ประกันตนที่มีค่าจ้างสูงกว่า 15,000 บาท (ตามฐานข้อมูลประกันสังคม ผู้ประกันตนกลุ่มนี้ คิดเป็นสัดส่วนร้อยละ 30 ของผู้ประกันตน ที่มีนายจ้างในระบบประกันสังคม ซึ่งคิดเป็นจํานวน 3,603,866 คน ข้อมูล ณ วันที่ 8 สิงหาคม 2561) ซึ่งผู้ประกันตนจํานวนประมาณนี้เท่านั้นที่ต้องจ่ายเงินสมทบเพิ่มขึ้นและการจ่ายเงินสมทบเพิ่มขึ้นผู้ประกันตนจะได้รับสิทธิประโยชน์ที่เพิ่มขึ้นด้วย ทั้งนี้ สํานักงานประกันสังคม มีหน้าที่ดูแลผู้ประกันตนให้ได้รับสิทธิประโยชน์อย่างเพียงพอ อีกประการหนึ่งในเรื่องนี้ เป็นข้อเสนอของผู้แทนฝ่ายลูกจ้างที่เห็นประโยชน์อันจะเกิดแก่ผู้ประกันตน อย่างไรก็ตามในการดําเนินการสํานักงานฯ ก็ต้องดูแลไม่ให้กระทบต่อภาวะเศรษฐกิจ ขณะนี้จึงยังไม่ได้ดําเนินการใดเพิ่มเติมเนื่องจากคณะกรรมการประกันสังคม ได้พิจารณาให้สํานักงานฯ ดําเนินการสร้างการรับรู้ และรับฟังความคิดเห็น ของผู้ประกันตน นายจ้าง และสาธารณชน
2. การที่เก็บเงินสมทบเพิ่มไม่ได้หมายความว่ากองทุนประกันสังคมขาดทุนหรือเงินกองทุนลดน้อยลง แต่สํานักงานพิจารณาถึงการเสียโอกาสในการออมและผลกระทบต่อสิทธิประโยชน์ของผู้ประกันตนโดยเฉพาะในส่วนเงินทดแทนและเงินบํานาญ
3. เรื่องความเสียหายในการลงทุนที่ผ่านมาในอดีต สํานักงานประกันสังคมได้ดําเนินการทางวินัย ดําเนินการในคดีอาญา ซึ่งการพิจารณาอยู่ในขั้นตอนของกระบวนการยุติธรรม และดําเนินการทางแพ่งเป็นคดีความรับผิดทางละเมิด เพื่อเรียกค่าเสียหายแล้ว
4. การใช้จ่ายเงินกองทุนประกันสังคม ต้องดําเนินการภายใต้กรอบพระราชบัญญัติประกันสังคม พ.ศ. 2533 มาตรา 24 และระเบียบคณะกรรมการประกันสังคม ว่าด้วยการรับเงิน การจ่ายเงิน และการเก็บรักษาเงินกองทุน พ.ศ. 2555 ซึ่งกําหนดประเภทการใช้จ่ายเงินได้อย่างชัดเจน เช่น การจ่ายเป็นค่าบริการทางการแพทย์ การจ่ายประโยชน์ทดแทน และการจ่ายเพื่อเป็นค่าใช้จ่ายในการบริหารงานของสํานักงาน
-----------------------------------
รัฐบาลไทย-ข่าวทำเนียบรัฐบาล-เอกอัครราชทูตญี่ปุ่นและองค์กรความร่วมมือระหว่างประเทศของญี่ปุ่น (JICA) เข้าเยี่ยมคารวะ รองนายกรัฐมนตรี
วันอังคารที่ 1 พฤศจิกายน 2559
เอกอัครราชทูตญี่ปุ่นและองค์กรความร่วมมือระหว่างประเทศของญี่ปุ่น (JICA) เข้าเยี่ยมคารวะ รองนายกรัฐมนตรี
เอกอัครราชทูตญี่ปุ่นและองค์กรความร่วมมือระหว่างประเทศของญี่ปุ่น (JICA) เข้าเยี่ยมคารวะ รองนายกรัฐมนตรี
วันนี้(19 ต.ค. 2559 )เวลา 08.00 น. นาย Shiro Sadoshima เอกอัครราชทูตญี่ปุ่นประจําประเทศไทย พร้อมด้วยนาย Takehiro Yasumi ผู้อํานวยการกองเอเชียตะวันออกเฉียงใต้ 4 ขององค์กรความร่วมมือระหว่างประเทศของญี่ปุ่น (JICA) เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
เอกอัครราชทูตญี่ปุ่นกล่าวแสดงความเสียใจต่อการเสด็จสวรรคตของพระบาทสมเด็จพระปรมินทรมหาภูมิพลอดุลยเดช พร้อมหารือกับรองนายกรัฐมนตรีถึงความร่วมมือทางเศรษฐกิจระหว่างไทย-ญี่ปุ่นที่จะต้องดําเนินต่อไป ทั้งความร่วมมือในการพัฒนาระเบียงเศรษฐกิจตะวันออก-ตะวันตก (East-West Economic Corridor : EWEC) และความร่วมมือด้านระบบรางระหว่างไทยกับญี่ปุ่น
ในโอกาสนี้ ผู้อํานวยการกองเอเชียตะวันออกเฉียงใต้ 4 ขององค์กรความร่วมมือระหว่างประเทศของญี่ปุ่น (JICA) ได้กล่าวรายงาน ผลการศึกษาเส้นทางระเบียงเศรษฐกิจตะวันออก-ตะวันตก โดยระบุว่า เส้นทางถนนในไทยมีการพัฒนาดีอยู่แล้ว แต่ปริมาณการขนส่งสินค้าทางภาคเหนือและภาคตะวันออกเฉียงเหนือของไทยยังมีปริมาณน้อยอยู่เนื่องจากยังมีโรงงานอุตสาหกรรมน้อย JICA จึงเสนอแนะให้ไทยเพิ่มโรงงานอุตสาหกรรมให้มากขึ้นในจังหวัดพิษณุโลกและขอนแก่น สําหรับในลาว เวียดนาม เมียนมา แม้จะมีความต้องการขนส่งสินค้าเพิ่มมากขึ้นแต่เส้นทางถนนและการอํานวยความสะดวกบริเวณจุดผ่านแดนยังไม่พัฒนาเท่าที่ควร
อย่างไรก็ตาม รองนายกรัฐมนตรีกล่าวว่า เหตุผลสําคัญของระเบียงเศรษฐกิจตะวันออก-ตะวันตกคือ ต้องการให้เกิดการเชื่อมโยงระหว่างเวียดนาม ลาว ไทย ไปสู่เมียนมา รองนายกรัฐมนตรีเห็นว่า อันดับแรก JICA ควรร่วมมือกับรัฐบาลเวียดนาม ลาว และเมียนมา ในการพัฒนาเส้นทางถนนเพื่อให้เกิดความต่อเนื่องและเชื่อมโยงกับไทย ส่วนการสร้างโรงงานอุตสาหกรรมใหม่ในจังหวัดพิษณุโลกและขอนแก่นจึงเป็นเรื่องรองลงมา ซึ่งทาง JICA ยินดีรับไปพิจารณา